钦定古今图书集成/明伦汇编/氏族典/第356卷 > 《郑樵通志》 > 句中正
## 钦定古今图书集成/明伦汇编/氏族典/第356卷 > 《郑樵通志》 > 句中正

按《宋史句中正传》：“中正，字坦然，益州华阳人。孟昶时，
馆于其相毋昭裔之第。昭裔授崇文馆校书郎，复举
进士及第，累为昭裔从事。归朝，补曹州录事参军、汜
水令，又为潞州录事参军。中正精于字学，古文、篆隶、
行草无不工。太平兴国二年，献八体书。太宗素闻其
名，召入，授著作佐郎，直史馆，被诏详定篇韵。四年，命”
副张洎为高丽加恩使，还迁左赞善大夫，改著作郎，
与徐铉重校定《说文》，模印颁行。太宗览之嘉赏，因问
中正：“凡有声无字有几何？”中正退，条为一卷以献。又
命中正同撰定《雍熙广韵》，俄加太常博士。《广韵》成，特
拜虞部员外郎。淳化元年，改直昭文馆，三迁屯田郎
中。杜门守道，以文翰为乐。咸平五年，卒。中正。喜藏书，
家无馀财。